Case ID: 1240587
Sentence 16: Cavabdeh1 məhkəmədə verdiyi izahatında Novruzəlinin inəkləri otarmaq üçün təhvil verdiyi gün Vüqarın (İbrahimin) növbəsi olduğunu və heyvanları da onun qəbul etdiyini, bir gün isə inəklərin birinin xəstələndiyini, yəni ilan vurduğunu, həmin inəyin qulağında kəsik izi olduğunu, sürüdə isə bu işarəli inəklərin Əli və Səccada aid olduğunu, bundan sonra özünün Şahbuz rayonu, Mahmudoba kənd sakini Əli adlı şəxsə zəng edib inəyin xəstələndiyini ona bildirdiyini, sonuncunun isə gəlib inəyə baxdıqdan sonra bunun ona məxsus olmadığını bildirdiyini, bundan sonra isə öz dəftərinə baxıb Səccad adlı şəxsə zəng etdiyini, onun isə inəyin şəklini vatsapla çəkib ona atmağı xahiş etdiyini və özünün də belə də etdiyini, daha sonra Səccadın ona zəng edərək inəyi bir maşına qoyub göndərməsini ondan istədiyini, özünün isə həmin inəyini Səccada göndərdiyini, sonuncunun inək ona çatandan sonra zəng edərək həmin inəyin ona məxsus olmadığını ona dediyini, həmçinin inəyə baytara baxması ilə bağlı xərc çəkdiyini və başqa kənddən, yəni Babək rayonu, Qahab kəndindən də baytar çağırdığını deyərək bu xərclərin ona kimin verəcəyini soruşduğunu, özünün isə Səccada “sən hər nə lazımsa et, mən inəyin sahibini tapıb sənin pulu verəcəyəm” dediyini, daha sonra baytar Tahir tərəfindən inəyə iynə vurulsa da inəyin öldüyünü, özünün isə Şahbuz rayonu, Qarababa kənd sakini Zaura zəng edərək həmin inəyi gəlib basdırmaq üçün aparmasını istədiyini, onu basdırdıqdan sonra isə baytarla danışdığını, baytarın isə inəyin ölüm səbəbinin ilan vurma olduğunu dediyini, Novruzəliyə zəng etsə də onun telefonuna zəng çatmadığını, iddiaçının ev telefonuna zəng vurduğunu, lakin heç kimin cavabvermədiyini, bundan sonra isə inəyin sahibini axtarmağa başladığını, sürüdə olan qulağı işarəli və birkalı inəklərə özündə olan dəftər üzrə baxdıqdan sonra iddiaçının inəyinin olmadığını müəyyən etdiyini, inəyin ölməsindən iki-üç gün sonra iddiaçının evinə gedib onun video görüntüsünü, yəni Səccadın telefonuna vatsapla göndərdiyi video görüntünü Novruzəlinin arvadına və oğluna göstərdiyini, onların isə həmin inəyin onlara məxsus olmadığını bildirdiklərini, səhəri gün yenidən sürüdə olan birkalı mallara baxdığını, həmin vaxt bütün birkalı malların yerində olduğunu, lakin Novruzəlinin inəyinin orada olmadığını müəyyən etdiyini, ölən inəyin isə qulağı kəsik olduğundan və sürüdə olan bütün qulağı işarəli inəklər yerində olsa da bircə Novruzəlinin erkək danası olmadığından birkanın nəyəsə ilişib düşən zaman onu qulağını cırdığını düşündüklərini, hadisədən 2-3 gün sonra iddiaçını yolda saxladığını və ona “sizin mal ölüb, gəlin sürüyə baxın” dediyini, onların isə gəlib heyvanlara baxdıqdan sonra özlərinə aid olan dananın sürüdə olmadığını dediklərini, heyvanların içərisindən keçəndə isə iddiaçının arvadının orada olan danaların birini göstərib “bizim mal buna oxşayırdı” dediyini, özünün isə onlara belə bir inəyi üç gün bundan qabaq Səccadın apardığını dediyini, daha sonra səccadla Novruzəli arasında inəyə dair mübahisə yarandığından tərəflər razılaşdılar ki, axşam inək kimin evinə getsə sahibini həmin qaydada müəyyən etsinlər və polis əməkdaşları Pərvin, Nurlan, iddiaçı Novruzəli, inəyə sahiblik edən Səccad, iddiaçının oğlu, Vüqar (İbrahim) və özünün iştirakı bunu həyata keçirdiklərini, mübahisəli inəyin isə Səccadın evinə getdiyini bildirərək yekunda iddianın rədd edilməsini məhkəmədən xahiş etmişdi.